ขอความช่วยเหลือ คุณสุข หรือนางสุข สาริวัน ผู้ป่วยโรคเบาหวาน เสี่ยงตาบอด ซึ่งถือบัตรประชาชนไทยแต่ถูกปฏิเสธการออกใบส่งตัว

๐ ความเป็นมา
คลินิกกฎหมายกระจกเงาได้รับคำร้องจาก "คุณเสาวลักษณ์ สาริวัน" บุตรสาวของ "นางสุข สาริวัน" เพื่อขอความช่วยเหลือกรณีคุณสุข ซึ่งป่วยเป็นโรคเบาหวานและมีความเสี่ยงตาบอด ประสบปัญหาในการเข้าถึงบริการรักษาพยาบาลตามสิทธิหลักประกันสุขภาพ โดยคุณสุขพยายามเข้ารับการรักษาที่พุทธสุวรรณคลินิกเวชกรรม แต่ถูกปฏิเสธการตรวจรักษาและการออกใบส่งตัว แม้ว่าแพทย์จากโรงพยาบาลหลวงพ่อทวีศักดิ์ฯ จะออกใบส่งตัวให้แล้วก็ตาม
ทั้งนี้ คุณสุขไม่มีกำลังในการชำระค่ารักษาเองเป็นประจำ และยินดีที่จะเข้ารับการรักษาที่โรงพยาบาลตามสิทธิ หากโรงพยาบาลนั้นมีศักยภาพเพียงพอ แต่ประสบปัญหาเนื่องจากคลินิกปฐมภูมิไม่ออกใบส่งตัวให้
๐ ข้อเท็จจริงเบื้องต้น
คุณสุขเป็นหญิงสัญชาติไทย ถือบัตรประจำตัวประชาชนขึ้นต้นด้วยเลข 3 ซึ่งมีความจำเป็นต้องได้รับการรักษาโรคเบาหวาน โดยไม่เสียค่าใช้จ่ายในทุก ๆ สถานพยาบาล ภายใต้หลักประกันสุขภาพถ้วนหน้า (UC) 

วันที่ 29 สิงหาคม 2567 คุณสุขเดินทางไปรับบริการที่พุทธสุวรรณคลินิกเวชกรรมแต่ถูกปฏิเสธการรักษา เนื่องจากคลินิกแจ้งว่าเคสตาเต็ม และไม่สามารถตรวจรักษาได้ คลินิกไม่ได้ออกใบส่งตัวให้และแนะนำให้คุณสุขเปลี่ยนไปใช้บริการที่คลินิกอื่น คุณสุขจึงเดินทางไปยังโรงพยาบาลหลวงพ่อทวีศักดิ์ ชุตินฺธโร อุทิศ ต่อทันที 

ที่โรงพยาบาลหลวงพ่อทวีศักดิ์ฯ คุณสุขชำระค่าตรวจเบื้องต้นเอง เนื่องจากทำข้ามขั้นตอนการใช้สิทธิบัตรทอง แพทย์ประจำโรงพยาบาลหลวงพ่อทวีศักดิ์ฯ แนะนำให้คุณสุขไปโรงพยาบาลเมตตาประชารักษ์ (วัดไร่ขิง) เนื่องจากมีความกังวลเกี่ยวกับอาการตาคุณสุขตัดสินใจไปโรงพยาบาลเมตตาประชารักษ์ฯ เนื่องจากทราบว่าโรงพยาบาลทั้งสองแห่งมีการส่งต่อผู้ป่วยให้กัน

วันที่ 15 ตุลาคม 2567 คุณสุขเดินทางไปโรงพยาบาลหลวงพ่อทวีศักดิ์ฯ อีกครั้ง พร้อมทั้งติดต่อสายด่วนหลักประกันสุขภาพแห่งชาติ (สปสช.) เพื่อประสานงานในการใช้สิทธิ แพทย์ประจำโรงพยาบาลหลวงพ่อทวีศักดิ์ฯ ออกใบส่งตัวให้คุณสุขเพื่อไปรักษาต่อที่โรงพยาบาลเมตตาประชารักษ์ฯ คุณสุขสอบถามเจ้าหน้าที่เวชระเบียนของโรงพยาบาลหลวงพ่อทวีศักดิ์ฯว่าใบส่งตัวดังกล่าวสาารถใช้ได้เลยหรือไม่ เจ้าหน้าที่เวชระเบียนแจ้งให้คุณสุขนำใบส่งตัวไปให้ พุทธสุวรรณคลินิกเวชกรรม ตรวจสอบอีกครั้ง
วันที่ 18 ตุลาคม 2567 คุณสุขนำใบส่งตัวจากโรงพยาบาลหลวงพ่อทวีศักดิ์ฯ ไปให้พุทธสุวรรณคลินิกเวชกรรม แต่ทางคลินิกฯ ปฏิเสธที่จะออกใบส่งตัว และยังคงยืนยันคำแนะนำเดิมให้คุณสุขเปลี่ยนคลินิก

๐ ข้อมูลติดต่อกลับ
1.น.ส.ณีรนุช กิ่งวชิรา เจ้าหน้าที่คลินิกกฎหมาย มูลนิธิกระจกเงา 0829154163
2.คุณกวาง เสาวลักษณ์ สาริวัน ลูกสาวคุณสุข 0957605249